NORAKSTS

|  |  |
| --- | --- |
| 28.10.2022. | Nr.14/2 |

###### GROZĪJUMS JELGAVAS PILSĒTAS DOMES 2016. GADA 26. MAIJA LĒMUMĀ NR.6/3 “PAR PAŠVALDĪBAS ATBALSTU PRIVĀTAJAM BĒRNU UZRAUDZĪBAS PAKALPOJUMA SNIEDZĒJAM”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 6. panta pirmās daļas 6. punktu, 12. pantu, 15. panta pirmās daļas 4. punktu, Ministru kabineta 2013. gada 16. jūlija noteikumiem Nr. 404 “Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”, lai sniegtu bērnu uzraudzības pakalpojuma sniedzējiem atbalstu sakarā ar pašreizējo ekonomisko situāciju valstī, tostarp, energoresursu un citu pakalpojumu izmaksu sadārdzinājumu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016. gada 26. maija lēmumā Nr.6/3 “Par pašvaldības atbalstu privātajam bērnu uzraudzības pakalpojuma sniedzējam” grozījumu un papildināt minēto lēmumu ar 1.1 punktu šādā redakcijā:

“1.1  Noteikt pašvaldības atbalstu par periodu no 2022. gada 1. novembra līdz 2022. gada 31. decembrim 15,00 *euro* mēnesī par vienu bērnu papildus lēmuma 1. punktā noteiktajam atbalstam, ja bērnu uzraudzības pakalpojuma sniedzējs līdz 2022. gada 9. decembrim Izglītības pārvaldē iesniedz dokumentus, kas pamato bērnu uzraudzības pakalpojuma izmaksu sadārdzinājumu.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. oktobrī